MUNICIPIUL SATU MARE

CABINET PRIMAR

Nr**.** 10059/15.02.2021

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”la proiectul de hotărâre privind acordarea dreptului de acces pe proprietatea publică a municipiului Satu Mare în vederea instalării, întreținerii sau mutării rețelelor de comunicații electronice sau a elementelor de infrastructură necesare acestora, către RCS&RDS S.A., asupra unui teren din municipiul Satu Mare, situat în Parcul UFO”,

În susținerea căruia formulez prezentul

**REFERAT DE APROBARE**

Prin adresa nr.676/26.01.2021 înaintată de către RCS&RDS SA, înregistrată la Primăria municipiului Satu Mare sub nr. 5759/27.01.2021, se solicită acordarea unui drept de acces asupra unei suprafețe de 5,0 mp teren situat în Parcul UFO, în vederea amplasării unei antene, cu scopul îmbunătățirii semnalului de telefonie mobilă pe raza celor două piețe.

Având în vedere faptul că antena care urmează să se amplaseze face parte din rețelele de comunicații electronice, pentru facilitarea semnalului de telefonie mobilă, se impune aprobarea unui proiect de hotărâre în acest sens.

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

Iniţiator proiect

Primar,

Kereskényi Gábor

ȘCM/2ex.